ประกาศกรมธุรกิจพลังงานเรื่อง คุณสมบัติของผู้มีสิทธิจัดทํารายงาน และการออกใบรับรองให้เป็นผู้มีสิทธิจัดทํารายงานด้านสิ่งแวดล้อม และรายงานผลการปฏิบัติตามมาตรการป้องกัน แก้ไข ลดติดตาม และตรวจสอบผลกระทบสิ่งแวดล้อม ระบบการขนส่งก๊าซธรรมชาติทางท่อ พ.ศ. 2557------------------------------------------------- อํานาจตามความในข้อ 8 แห่งประกาศกระทรวงพลังงาน เรื่อง การกําหนดประเภทและขนาดของระบบการขนส่งก๊าซธรรมชาติทางท่อ และหลักเกณฑ์ วิธีการ ระเบียบปฏิบัติ และแนวทางในการจัดทํารายงานด้านสิ่งแวดล้อม พ.ศ. 2556 และข้อ 5 แห่งประกาศกระทรวงพลังงาน เรื่อง หลักเกณฑ์ วิธีการ ระเบียบปฏิบัติ และแนวทางในการจัดทํารายงานผลการปฏิบัติตามมาตรการป้องกัน แก้ไข ลด ติดตาม และตรวจสอบผลกระทบสิ่งแวดล้อม ระบบการขนส่งก๊าซธรรมชาติทางท่อ พ.ศ. 2556 ออกตามความในกฎกระทรวงระบบการขนส่งก๊าซธรรมชาติทางท่อ พ.ศ. 2556 ซึ่งออกตามความในพระราชบัญญัติควบคุมน้ํามันเชื้อเพลิง พ.ศ. 2542 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 41 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําโดยอาศัยอํานาจตามบทบัญญัติแห่งกฎหมาย อธิบดีกรมธุรกิจพลังงาน จึงออกประกาศไว้ ดังต่อไปนี้ข้อ ๑ ประกาศนี้ เรียกว่า "ประกาศกรมธุรกิจพลังงาน เรื่อง คุณสมบัติ ของผู้มีสิทธิจัดทํารายงานและการออกใบรับรองให้เป็นผู้มีสิทธิจัดทํารายงานด้านสิ่งแวดล้อม และรายงานผลการปฏิบัติตามมาตรการป้องกัน แก้ไข ลด ติดตาม และตรวจสอบผลกระทบสิ่งแวดล้อม ระบบการขนส่งก๊าซธรรมชาติทางท่อ พ.ศ. 2557"ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้ "ผู้มีสิทธิจัดทํารายงาน" หมายความว่า ผู้มีสิทธิจัดทํารายงานด้านสิ่งแวดล้อม และรายงานผลการปฏิบัติตามมาตรการป้องกัน แก้ไข ลด ติดตาม และตรวจสอบผลกระทบสิ่งแวดล้อม ระบบการขนส่งก๊าซธรรมชาติทางท่อ "ใบรับรอง" หมายความว่า ใบรับรองให้เป็นผู้มีสิทธิจัดทํารายงานข้อ ๔ ผู้มีสิทธิจัดทํารายงาน ต้องมีคุณสมบัติ ดังนี้ (1) เป็นนิติบุคคลประเภทบริษัทจํากัด ตามประมวลกฎหมายแพ่งและพาณิชย์ ที่มีวัตถุประสงค์เพื่อประกอบธุรกิจเกี่ยวกับการศึกษาวิจัย และให้คําปรึกษาทางวิชาการ หรือเป็นสถาบันการศึกษาระดับอุดมศึกษา หรือสถาบันวิจัย ซึ่งมีฐานะเป็นนิติบุคคลตามกฎหมายไทย (2) ต้องไม่เคยถูกเพิกถอนใบรับรองตามข้อ 16 (2) (3) (4) (5) หรือ (6) เว้นแต่ระยะเวลาได้ล่วงพ้นไปแล้วไม่น้อยกว่าสามปีนับแต่วันที่ถูกสั่งเพิกถอนใบรับรอง (3) ต้องจัดให้มีบุคลากร ดังต่อไปนี้ (ก) ผู้ชํานาญการอย่างน้อยหนึ่งคน ซึ่งอยู่ประจําเพื่อทําหน้าที่รับผิดชอบในการทํารายงานโดยผู้ชํานาญการดังกล่าวต้องสําเร็จการศึกษาขั้นต่ําในระดับอุดมศึกษาในวิชาวิทยาศาสตร์สาขาสิ่งแวดล้อม สาขานิเวศน์วิทยา หรือสาขาสุขาภิบาล หรือวิชาวิศวกรรมศาสตร์สาขาสิ่งแวดล้อม หรือสาขาสุขาภิบาล หรือวิชาเศรษฐศาสตร์สาขาเศรษฐศาสตร์สิ่งแวดล้อม และต้องมีประสบการณ์เกี่ยวกับการปฏิบัติงานด้านการส่งเสริมและรักษาคุณภาพสิ่งแวดล้อมไม่น้อยกว่าสามปี หรือไม่น้อยกว่าสามโครงการ และต้องไม่เคยมีส่วนร่วมในการทํารายงานส่วนที่เป็นเท็จ เว้นแต่ระยะเวลาได้ล่วงพ้นไปแล้วไม่น้อยกว่าสามปี นับแต่วันที่ผู้ได้รับใบรับรองซึ่งตนเคยเป็นผู้มีส่วนร่วมในการทํารายงานส่วนที่เป็นเท็จถูกสั่งเพิกถอนใบรับรอง (ข) เจ้าหน้าที่อย่างน้อยสามคน ซึ่งอยู่ประจําเพื่อร่วมในการทํารายงาน โดยเจ้าหน้าที่ดังกล่าวต้องสําเร็จการศึกษาขั้นต่ําในระดับอุดมศึกษาในวิชาวิทยาศาสตร์ วิศวกรรมศาสตร์ และสังคมศาสตร์ และต้องไม่เคยมีส่วนร่วมในการทํารายงานส่วนที่เป็นเท็จ เว้นแต่ระยะเวลาได้ล่วงพ้นไปแล้วไม่น้อยกว่าสามปีนับแต่วันที่ผู้ได้รับใบรับรองซึ่งตนเคยเป็นผู้มีส่วนร่วมในการทํารายงานส่วนที่เป็นเท็จถูกสั่งเพิกถอนใบรับรองข้อ ๕ การขอรับใบรับรอง ให้ยื่นคําขอต่ออธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมาย พร้อมด้วยหลักฐานและระบุชื่อ อายุ ที่อยู่ การศึกษาและประสบการณ์เกี่ยวกับการปฏิบัติงานการส่งเสริมและรักษาคุณภาพสิ่งแวดล้อมของผู้ชํานาญการและเจ้าหน้าที่ซึ่งผู้ขอรับใบรับรองต้องจัดให้มีตามข้อ 4 (3) ผู้มีสิทธิจัดทํารายงานต้องได้รับใบรับรองจากอธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมายก่อน จึงจะสามารถดําเนินการจัดทํารายงานดังกล่าวได้ แบบคําขอรับใบรับรองและใบรับรองให้ใช้ตามแบบท้ายประกาศนี้ข้อ ๖ ใบรับรองให้มีอายุสามปีนับแต่วันที่ออกใบรับรอง ในการออกใบรับรอง กรมธุรกิจพลังงานอาจกําหนดเงื่อนไขให้ผู้ที่ได้รับใบรับรองจะต้องปฏิบัติตามที่เห็นสมควรก็ได้ข้อ ๗ ผู้มีสิทธิจัดทํารายงาน ให้ยื่นแบบคําขอรับใบรับรองใหม่พร้อมด้วยเอกสารประกอบคําขอต่ออธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมาย ภายในหกสิบวันก่อนวันที่ใบรับรองสิ้นอายุ และเมื่อได้ยื่นคําขอรับใบรับรองแล้ว ให้ถือว่าผู้ยื่นคําขออยู่ในฐานะเป็นผู้มีสิทธิจัดทํารายงานข้อ ๘ ในกรณีที่ใบรับรองสูญหาย ถูกทําลาย หรือชํารุดในสาระสําคัญในลักษณะที่ไม่สามารถแสดงให้เห็นถึงความถูกต้องของใบรับรองได้ ให้ผู้มีสิทธิจัดทํารายงานยื่นคําขอรับใบแทนใบรับรองต่ออธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมาย ภายในสามสิบวันนับแต่วันที่ทราบถึงการสูญหาย ถูกทําลาย หรือชํารุดเสียหาย พร้อมด้วยเอกสารหลักฐานตามที่ระบุไว้ในแบบคําขอรับใบแทนใบรับรองท้ายประกาศนี้ ใบแทนใบรับรองให้ใช้แบบใบรับรองและเขียนหรือประทับตราความว่า "ใบแทน" ด้วยอักษรสีแดงไว้ด้านบนของใบรับรอง และให้ระบุวัน เดือน ปี ที่ออกใบแทน พร้อมทั้งลงลายมือชื่ออธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมายกํากับไว้ด้วยข้อ ๙ ผู้มีสิทธิจัดทํารายงานที่ประสงค์จะยกเลิกกิจการ ให้ผู้มีสิทธิจัดทํารายงานแจ้งเป็นหนังสือต่ออธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมายข้อ ๑๐ ในกรณีที่ผู้มีสิทธิจัดทํารายงานมีความประสงค์จะเปลี่ยนแปลงรายละเอียดในใบรับรองให้แจ้งเป็นหนังสือ พร้อมใบรับรองฉบับเดิมหรือใบแทนใบรับรอง และเอกสารที่เกี่ยวข้องต่ออธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมาย ภายในสามสิบวันนับแต่วันที่ได้มีการเปลี่ยนแปลงรายละเอียดในใบรับรองข้อ ๑๑ ในกรณีที่ผู้มีสิทธิจัดทํารายงานมีความประสงค์จะเปลี่ยนแปลง หรือเพิ่มเติมรายละเอียดของเอกสารที่ได้จัดส่งต่อกรมธุรกิจพลังงาน เช่น สําเนาหนังสือรับรองนิติบุคคล สําเนาหนังสือบริคณห์สนธิ เป็นต้น ให้แจ้งเป็นหนังสือ พร้อมแนบเอกสารที่ได้มีการเปลี่ยนแปลง หรือเพิ่มเติมดังกล่าวต่ออธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมาย ภายในสามสิบวันนับแต่วันที่ได้มีการเปลี่ยนแปลง หรือเพิ่มเติมรายละเอียดดังกล่าวข้อ ๑๒ ในกรณีที่ผู้มีสิทธิจัดทํา รายงานมีความประสงค์จะเปลี่ยนแปลง หรือเพิ่มเติมผู้ชํานาญการหรือเจ้าหน้าที่ ให้ผู้มีสิทธิจัดทํารายงานแจ้งเป็นหนังสือต่ออธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมาย ผู้ชํานาญการหรือเจ้าหน้าที่ตามวรรคหนึ่ง ไม่สามารถร่วมจัดทํารายงานได้จนกว่าจะได้รับความเห็นชอบจากกรมธุรกิจพลังงานข้อ ๑๓ หากการเปลี่ยนแปลงหรือเพิ่มเติมผู้ชํานาญการหรือเจ้าหน้าที่ ตามข้อ 12 เนื่องมาจากผู้มีสิทธิจัดทํารายงานขาดคุณสมบัติที่กําหนดไว้ในข้อ 4 (3) ให้ผู้มีสิทธิจัดทํารายงานดังกล่าวหยุดทํารายงานจนกว่าจะดําเนินการแก้ไขให้ถูกต้อง ให้ผู้มีสิทธิจัดทํารายงานตามวรรคหนึ่งแจ้งเป็นหนังสือต่ออธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมาย ภายในสามสิบวันนับแต่วันที่ปรากฏเหตุที่ทําให้ขาดคุณสมบัติ ในกรณีที่มีเหตุจําเป็น กรมธุรกิจพลังงานมีอํานาจผ่อนผันให้ผู้มีสิทธิจัดทํารายงานตามวรรคหนึ่ง ทํารายงานในระหว่างดําเนินการแก้ไขเกี่ยวกับคุณสมบัติได้ ในการนี้จะกําหนดเงื่อนไขอย่างหนึ่งอย่างใดให้ผู้มีสิทธิจัดทํารายงานต้องปฏิบัติด้วยก็ได้ข้อ ๑๔ รายงานด้านสิ่งแวดล้อม และรายงานผลการปฏิบัติตามมาตรการป้องกัน แก้ไข ลด ติดตาม และตรวจสอบผลกระทบสิ่งแวดล้อม ระบบการขนส่งก๊าซธรรมชาติทางท่อ ต้องมีลายมือชื่อผู้มีอํานาจลงนามผูกพันนิติบุคคลตามข้อ 4 (1) กับลายมือชื่อผู้ชํานาญการซึ่งอยู่ประจําตามข้อ 4 (3) (ก) และมีหน้าที่รับผิดชอบในการทํารายงานอย่างน้อยหนึ่งคน กับลายมือชื่อเจ้าหน้าที่ของผู้มีสิทธิจัดทํารายงานซึ่งประจําตามข้อ 4 (3) (ข) และมีส่วนร่วมในการทํารายงานอย่างน้อยสามคน รวมทั้งให้ระบุชื่อ ที่อยู่ และเลขที่ใบรับรองของผู้มีสิทธิจัดทํารายงานไว้ในรายงานดังกล่าวด้วยข้อ ๑๕ อธิบดีกรมธุรกิจพลังงานมีอํานาจสั่งพักใช้ใบรับรองของผู้มีสิทธิจัดทํารายงานได้ไม่เกินหนึ่งปี เมื่อปรากฏว่า (1) ผู้มีสิทธิจัดทํารายงาน ทํารายงานด้วยความประมาทเลินเล่อจนเป็นเหตุให้ทางราชการได้รับความเสียหาย (2) ผู้มีสิทธิจัดทํารายงาน ยินยอมให้ผู้ชํานาญการ หรือเจ้าหน้าที่ของผู้มีสิทธิจัดทํารายงานอื่นซึ่งถูกเพิกถอนใบรับรอง เพราะทํารายงานอันเป็นเท็จหรือมีส่วนร่วมในการทํารายงานส่วนที่เป็นเท็จมาทํารายงาน (3) ผู้มีสิทธิจัดทํารายงาน ฝ่าฝืนหรือไม่ปฏิบัติตามเงื่อนไขที่กําหนดไว้ในใบรับรอง ผู้มีสิทธิจัดทํารายงาน ซึ่งถูกสั่งพักใช้ใบรับรอง ต้องหยุดทํารายงานนับแต่วันที่ถูกสั่งพักใช้ใบรับรองข้อ ๑๖ อธิบดีกรมธุรกิจพลังงานมีอํานาจสั่งเพิกถอนใบรับรองของผู้มีสิทธิจัดทํารายงานได้ เมื่อปรากฏว่า (1) ผู้มีสิทธิจัดทํารายงานขาดคุณสมบัติตามข้อ 4 (2) ข้อความในคําขอรับใบรับรอง ในส่วนที่เป็นสาระสําคัญในการขอรับใบรับรอง ไม่ตรงกับความจริงทั้งหมดหรือบางส่วน (3) ผู้มีสิทธิจัดทํารายงาน ซึ่งถูกสั่งพักใช้ใบรับรอง ตามข้อ 15 มาแล้ว และได้กระทําตามข้อ 15 (1) หรือ 15 (2) หรือ 15 (3) ข้อหนึ่งข้อใดอีก (4) ผู้มีสิทธิจัดทํารายงาน ทํารายงานอันเป็นเท็จ (5) ผู้มีสิทธิจัดทํารายงาน ฝ่าฝืนหรือไม่ปฏิบัติตามประกาศนี้ (6) ผู้มีสิทธิจัดทํารายงาน ฝ่าฝืนหรือไม่ปฏิบัติตามเงื่อนไขที่กําหนดไว้ในใบรับรอง ในกรณีที่เงื่อนไขในใบรับรอง นั้น ได้ระบุว่าการฝ่าฝืนหรือไม่ปฏิบัติตามเป็นเหตุให้เพิกถอนใบรับรองได้ ผู้มีสิทธิจัดทํารายงาน ซึ่งถูกสั่งเพิกถอนใบรับรอง ต้องหยุดทํารายงานนับแต่วันที่ถูกสั่งเพิกถอนใบรับรองข้อ ๑๗ หากผู้มีสิทธิจัดทํารายงาน ถูกสั่งพักใช้ใบรับรองตามข้อ 15 หรือถูกสั่งเพิกถอนใบรับรองตามข้อ 16 หากการกระทําผิดดังกล่าว เกี่ยวข้องกับผู้ชํานาญการหรือเจ้าหน้าที่ของผู้มีสิทธิจัดทํารายงานซึ่งปฏิบัติงานด้วยความประมาทเลินเล่อ อธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมายมีอํานาจสั่งพักการดําเนินการของผู้ชํานาญการหรือเจ้าหน้าที่นั้นได้ไม่เกินสามปี และหากเป็นกรณีที่ทําให้ราชการเสียหายร้ายแรง อธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมายมีอํานาจสั่งเพิกถอนสิทธิการเป็นผู้ชํานาญการหรือเจ้าหน้าที่ตลอดชีวิตและแจ้งสภาวิศวกรเพื่อทราบต่อไปด้วย ในกรณีที่มีการสั่งเพิกถอนใบรับรอง ตามข้อ 16 (4) ให้อธิบดีกรมธุรกิจพลังงานระบุชื่อของผู้ชํานาญการและเจ้าหน้าที่ซึ่งมีส่วนร่วมในการทํารายงานในส่วนที่เป็นเท็จของผู้มีสิทธิจัดทํารายงาน ซึ่งทํารายงานอันเป็นเท็จไว้ในคําสั่งเพิกถอนใบรับรองนั้นด้วยข้อ ๑๘ สําหรับระบบการขนส่งก๊าซธรรมชาติทางท่อใด ๆ ผู้จัดทํารายงานด้านสิ่งแวดล้อมและผู้จัดทํารายงานผลการปฏิบัติตามมาตรการป้องกัน แก้ไข ลด ติดตาม และตรวจสอบผลกระทบสิ่งแวดล้อมจะต้องไม่เป็นรายเดียวกัน หรือไม่เป็นผู้มีผลประโยชน์ร่วมกันผู้มีอํานาจลงนาม - ประกาศ ณ วันที่ 4 กุมภาพันธ์ พ.ศ. 2557 สมนึก บํารุงสาลีอธิบดีกรมธุรกิจพลังงานอื่นๆ - [เอกสารแนบท้าย] 1. คําขอรับใบรับรองเป็นผู้มีสิทธิจัดทํารายงานเกี่ยวกับสิ่งแวดล้อมระบบการขนส่งก๊าซธรรมชาติทางท่อ (แบบ ธพ.ช.1 ท-ส)2. ใบรับรองเป็นผู้มีสิทธิจัดทํารายงานด้านสิ่งแวดล้อมระบบการขนส่งก๊าซธรรมชาติทางท่อ (แบบ ธพ.ช.2 ท-ส1)3. ใบรับรองเป็นผู้มีสิทธิจัดทํารายงานผลการปฏิบัติตามมาตรการป้องกัน แก้ไข ลด ติดตามและตรวจสอบผลกระทบสิ่งแวดล้อม ระบบการขนส่งก๊าซธรรมชาติทางท่อ (แบบ ธพ.ช.2 ท-ส2)4. คําขอรับใบแทนใบรับรองเป็นผู้มีสิทธิจัดทํารายงานเกี่ยวกับสิ่งแวดล้อมระบบการขนส่งก๊าซธรรมชาติทางท่อ (แบบ ธพ.ช.6 ท-ส)(ดูข้อมูลจากภาพกฎหมาย)